Kort informasjon om Hege Rimestad.
Hege Rimestad har vært en av landets mest profilerte felespillere siden hun var med i Amtmandens Døtre og Veslefrikk på 70-tallet. Hun har også spilt med Mari Boine, og utgitt CDene "The Seed Keeper", "Hvite pil" og "Fly som en stein" 
(m. Geirr Lystrup) som fikk Spellemannpris. Som komponist jobber hun med kortfilm, teater og dans. Animasjonsfilmen Sinna mann av Anita Killi ble den mest prisbelønte filmen internasjonalt i 2010.
Som felespiller er hun særlig opptatt av improvisasjon, indisk fiolinteknikk og bruk av elektriske effekter.
I 2015-16 er Rimestad på turné med et konsertprogram for barn og voksne viet Astrid Lindgren, ved siden av konserter med egen musikk.
Hege Rimestad er oppvokst på Grorud, Oslo, og har bodd på Hadeland siden 2004.